కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వేలానికి 'టీమిండియా' సంతకం చేసిన బ్యాట్‌!
2007లో ధోనీ నాయకత్వంలో టీ20 ప్రపంచ కప్‌ గెలిచిన భారత జట్టు సభ్యులు సంతకం చేసిన బ్యాట్‌ను వేలం వేయనున్నారు. చాపెల్ ఫాండేషన్ ద్వారా విరాళాలను సేకరించేందుకు ఈ బ్యాట్‌ను మే 24న సిడ్నీ క్రికెట్ మైదానంలో వేలానికి అందుబాటులో ఉంచనున్నారు.
TNN | Updated:
May 13, 2018, 10:11PM IST
వేలానికి 'టీమిండియా' సంతకం చేసిన బ్యాట్‌!
2007లో ధోనీ నాయకత్వంలో టీ20 ప్రపంచ కప్‌ గెలిచిన భారత జట్టు సభ్యులు సంతకం చేసిన బ్యాట్‌ను వేలం వేయనున్నారు. చాపెల్ ఫాండేషన్ ద్వారా విరాళాలను సేకరించేందుకు ఈ బ్యాట్‌ను మే 24న సిడ్నీ క్రికెట్ మైదానంలో వేలానికి అందుబాటులో ఉంచనున్నారు. ఇందుకోసం డిన్నర్‌ ఈవెంట్‌ను నిర్వహించనున్నట్లు నిర్వాహకులు తెలిపారు. వేలం ద్వారా వచ్చేమొత్తాన్ని నిరాశ్రయులకు ఇళ్లు కట్టించడానికి వినియోగించనున్నారు. ఈ వేలం ద్వారా రెండు లక్షల యూఎస్‌ డాలర్లను సమీకరించాలని ఫౌండేషన్ భావిస్తోంది.
ఈ డిన్నర్‌లో పాల్గొంటున్న 400 మంది ఎన్నారైలలో సిడ్నీలోని 30 మంది భారత వాసులున్నారు. ఈ డిన్నర్‌లో ముగ్గురు సోదరులు ఇయాన్‌, గ్రెగ్‌, ట్రెవర్‌ చాపెళ్లతోపాటు దిగ్గజ ఆటగాడు నీల్‌ హార్వే కూడా పాల్గొననున్నాడు. వేలంలో బ్యాట్‌తోపాటు...1958 యాషెస్‌ సిరీస్‌లో ఆడిన ప్రసిద్ధ ఆటగాడు ఫ్రాంక్‌ టైసన్‌ ధరించిన పుల్లోవర్‌ కూడా ఉంది.
ఐసీసీ దక్షిణాఫ్రికాలో 2007లో నిర్వహించిన‌ తొలి టీ20 ప్రపంచకప్‌ టోర్నమెంట్ ఫైన‌ల్ మ్యాచులో భారత్, పాకిస్థాన్ జట్లు కప్ కోసం తలపడ్డాయి. ఈ మ్యాచులో ధోనీ సార‌థ్యంలోని భార‌త జట్టు విజయం సాధించి కప్‌ గెలుచుకోవడం ప్రతి ఒక్కరికీ గుర్తుండే ఉంటుంది. అయితే.. మ్యాచ్ అనంతరం ఓ బ్యాట్‌పై భారత జట్టు సభ్యులు అందరూ కలిసి సంతకాలు చేశారు. ఆ బ్యాట్‌నే ఇప్పుడు వేలానికి ఉంచబోతున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.